ASIGNACIÓN TEMPORAL DAS FUNCIÓNS DA CONCELLEIRA DE DEPORTES, NAHIR COVELO SAAVEDRA, NO CONCELLEIRO DE MOCIDADE, MIGUEL ÁNGEL BOUZÓ RODRÍGUEZ
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 30/10/2020)

Con data do 23 de outubro de 2020 o alcalde, Xosé Represas Giráldez, adoptou a seguinte Resolución: Por decreto nº 2840/2019 de 22 de xullo de 2019 aprobáronse, entre outras, as seguintes delegacións especiais relativas aos servizos e asuntos municipais que se detallan, abranguendo a facultade de dirección interna e a xestión xeral dos seguintes servizos, que non incluirá a facultade de resolver mediante actos administrativos que afecten a terceiros, nos seguintes concelleiros: Deseño e execución das políticas municipais relativas ao deporte.1. Dirixir e xestionar os servizos e equipamentos deportivos de titularidade municipal.2. Supervisar e controlar, coordinadamente coa Concellaría de Bo Goberno, a concesión do complexo deportivo Dairo Zegarra Batiz ou club hípico.3. Deseñar a programación deportiva inseríndoa na programación da Concellaría de Eventos.4. Promover, coordinadamente cos servizos de Educación, Saúde, Mocidade e Benestar Social, accións de deporte para a educación e a saúde.5. Implementar medidas de apoio e promoción do deporte afeccionado e profesional.” Actualmente a sra. Concelleira Nahir Covelo Saavedra atópase en situación de baixa temporal, polo que se considera necesario delegar noutro concelleiro as súas competencias mentres a situación perdure. Por elo, en virtude dos artigos 21.3 da Lei 7/1985, de 2 de abril, reguladora das bases do réxime local, 61 apdos.3 e 4 da Lei 5/1997, de 22 de xullo, de administración local de Galicia, 43 e 44 do Regulamento de organización, funcionamento e réxime xurídico das Entidades Locais, aprobado polo Real decreto 2568/1986 (ROF), pola presente RESOLVO: PRIMEIRO. Delegar no sr. Concelleiro delegado de Mocidade Miguel Bouzó Rodríguez, mentres dure a situación de baixa temporal da sra. Concelleira Nahir Covelo Saavedra, as seguintes atribucións: Deseño e execución das políticas municipais relativas ao deporte.1. Dirixir e xestionar os servizos e equipamentos deportivos de titularidade municipal.2. Supervisar e controlar, coordinadamente coa Concellaría de Bo Goberno, a concesión do complexo deportivo Dairo Zegarra Batiz ou club hípico.3. Deseñar a programación deportiva inseríndoa na programación da Concellaría de Eventos.4. Promover, coordinadamente cos servizos de Educación, Saúde, Mocidade e Benestar Social, accións de deporte para a educación e a saúde.5. Implementar medidas de apoio e promoción do deporte afeccionado e profesional. Esta delegación supón deixar sen efecto as competencias delegadas na sra. Concelleira Nahir Covelo Saaavedra, mentres dure a situación de baixa. Esta delegación non supón ningún efecto económico no réxime de dedicación parcial do sr. Concelleiro Miguel Bouzó. SEGUNDO. A dirección e xestión destas competencias comprenderá as seguintes facultades: a) Dirixir, xestionar, organizar, planificar, impulsar, inspeccionar e coordinar os servizos e asuntos delegados a fin de acadar os obxectivos previstos, sen prexuízo das competencias da Concellaría de Bo Goberno e de Persoal. b) Cumprir e facer cumprir as ordenanzas e regulamentos municipais e, en xeral, todas as disposicións legais que afecten ás competencias delegadas. c) Impulsar coordinadamente coa Concellaría de Bo Goberno os expedientes de contratación de toda clase dentro da súa competencia e resolver as incidencias relacionadas cos mesmos. d) Inspeccionar e controlar a execución dos contratos correspondentes ao seu ámbito de competencia. e) Promover ante a Concellaría de Bo Goberno a implantación, actualización ou modificación das ordenanzas e regulamentos relativos á súa competencia. f) Asinar documentos de trámite, comunicacións e a orde e visto e prace das certificacións que se dirixan a autoridades, organismos públicos ou cidadáns nas materias relacionadas coa súa competencia. g) Actuar como interlocutora e manter o contacto permanente cos órganos competentes da administración provincial, autonómica, estatal ou europea, así como con outras entidades públicas ou privadas que desenvolvan competencias, actividades ou programas relacionados co seu ámbito competencial. h) Adoptar cantas medidas resulten necesarias para garantir a axeitada execución dos actos e acordos dos órganos municipais, cando lle corresponda polo seu ámbito material. i) Propoñer á Concellaría de Facenda, mediante escrito remitido en tempo e forma, a consignación das partidas orzamentarias precisas para o axeitado funcionamento e planificación dos obxectivos da concellaría para cada anualidade aos efectos da súa consideración e inclusión no proxecto de orzamentos de gastos do Concello. j) Propoñer á Concellaría de Facenda a incoación de expedientes de modificación orzamentaria cando se deba realizar algún gasto que non se poida demorar até o exercicio seguinte e non exista no orzamento crédito ou sexa insuficiente ou non ampliábel o consignado. k) Propoñer ao órgano municipal competente a formulación de solicitudes e a aprobación dos proxectos que se prevean en convocatorias públicas de calquera administración e/ou institución pública estatal, provincial, autonómica ou europea en orde á participación en Plans ou Programas de colaboración e cooperación económica, técnica ou administrativa para o impulso de servizos locais ou outros asuntos de interese municipal. l) Propoñer á órgano municipal competente a aprobación das bases específica reguladoras para a concesión de calquera tipo de subvención ou axuda municipal destinada ao fomento de actividades de utilidade pública ou interese social relacionadas coa concellaría. m) Propoñer ao órgano municipal competente a aprobación de convenios de colaboración que deban subscribirse con particulares ou entidades privadas e que teñan por obxecto a concesión dunha subvención municipal que financie en parte unha iniciativa, proxecto ou actividade de interese público municipal que complemente os servizos municipais no ámbito das competencias da concellaría. n) Propoñer ao órgano municipal competente a aprobación de calquera programa, plan, proxecto, campaña ou promoción de actividades e/ou servizos de competencia municipal que se realicen para a dirección e impulso da concellaría. o) Propoñer ao órgano municipal competente a aprobación dos convenios de colaboración que se deban formalizar con outras administracións públicas e organismos públicos dependentes ou vinculados ás mesmas en orde á consecución de fins de interese común xeral relativos ás súas competencias delegadas. p) Prestar a súa conformidade ás certificacións de obras ou a calquera outro documento xustificante da entrega de subministracións ou de prestación de servizos ou asistencias técnicas relacionadas directamente coa xestión da súa competencia delegada. q) Aprobar permisos, licenzas e vacacións do persoal da concellaría, aprobar as dietas e indemnizacións do persoal e autorizar a asistencia a accións formativas. r) Propoñer á concellaría de persoal as retribucións dos traballadores da área que non sexan fixas nin periódicas así como as modificacións da xornada de traballo e a mobilidade nos postos. TERCEIRO. Notificar a presente resolución aos concelleiros afectados. CUARTO. A delegación acordada nesta resolución producirá efecto desde o día seguinte ao da data do Decreto. QUINTO. A Alcaldía poderá revogar para si as competencias delegadas nesta Resolución nos casos previstos no artigo 10 da Lei 40/2015, de Réxime xurídico do Sector Público. SEXTO. Publicar estes acordos no Boletín Oficial da Provincia, no taboleiro municipal e no Portal de Transparencia do Concello. SÉTIMO. Dar conta ao Pleno da Corporación Municipal da presente Resolución na primeira sesión que se leve a cabo. OITAVO. Dar traslado desta resolución ao departamento de deportes, á intervención e ao rexistro municipal.